O. Teodoreanu) 


APULITICE 


Biografie, poezii, culegere de epigrame, 
comentarii şi amintiri 


Pe numele său ne-pseudonimat Alexandru O. Teodoreanu, 
Păstorel s-a născut în Dorohoi, la 30 iulie 1894, fiind primul din 
cei trei baieţi ai avocatului Oswald Teodoreanu şi ai Sofiei 
Musicescu Teodoreanu, profesoară de pian la conservator. 
(Ceilalţi fraţi ai lui au fost romancierul lonel Teodoreanu (născut 
la 6 ianuarie 1897) şi Laurenţiu Teodreanu (Puiu), fratele mai 
mic, mort pe frontul francez în 1918). 

Absolvent al Liceului Internat din laşi şi al Şcolii de Artilerie 
din Bucureşti, pleacă pe front în primul razboi mondial cu 
primele eşaloane de voluntari, de unde se întoarce de două ori 
rănit şi recompensat cu înalte însemne şi distincţii militare. 

Ajuns în Bucureşti, se va mira peste poate de viteza cu 
care se mişcă toţi. “Oamenii parcă alergau în jurul meu”, îi va 
mărturisi unui prieten. Şi totuşi se va obişnui cu acest prea- 
grăbit Bucureşti, unde îşi va petrece cea mai mare parte a 
vieţii. 


Licenţiat al Facultaţii de Drept a Universităţii ieşene, a 
trecut efemer prin magistratură, consacrându-se definitiv 
scrisului cu mai mult de un deceniu înaintea debutului editorial 
din 1928. 

A făcut publicistică literară şi politică, a ţinut o insolită 
cronică gastronomică - care l-a nemurit în conştiinţa publicului 
—, a scris piese şi monologuri teatrale, schiţe, nuvele şi povestiri 
în cheie anticvarie, poezie lirică, versuri potatorice. 

A fost premiat al Academiei Române în 1928 şi al Societăţii 
Scriitorilor Români în 1937. În 1944, în urma măsurilor staliniste 
aplicate imediat după Convenţia de armistițiu, de epurare din 
uniunile profesionale a scriitorilor şi ziariştilor consideraţi a fi 
sprijinit prin activitatea şi condeiele lor Guvernul Antonescu, i se 
impută un ciclu de articole publicat în 1941 „pentru susţinerea 
războiului antisovietic“. Până în 1956, când revine în 
publicistică, petrece o lungă perioadă în tihna cărţilor şi a 
traducerilor. 

A fost un avocat şi scriitor român, cunoscut epigramist, 
gurmand şi iubitor de vinuri, membru de seamă al boemei 
ieşene şi bucureştene. A rămas în literatura română prin 
epigramele sale. Romanul său cel mai cunoscut este "Cronica 
măscăriciului Vălătuc", pe care criticul literar George Călinescu 
îl compară cu "Gargantua şi Pantagruel". 

Pasiunea sa de gurmand şi iubitor de vinuri se baza pe 
calităţile sale gustative absolut remarcabile. Este îndeobşte 
cunoscut faptul că Păstorel Teodoreanu era chemat întotdeauna 
să arbitreze orice dispută în domeniul identificării şi categorisirii 
degustării produselor obţinute din struguri, adică vinuri şi 
coniacuri (denumite şi vinars în Transilvania, respectiv divin în 
Moldova). 

Calitățile sale gustative şi experienţa sa deosebit de 
variată şi complexă pe care o avea în degustarea vinurilor 
româneşti, în special, îl făcea capabil să identifice cu o precizie 
uluitoare nu numai soiul de vin, podgoria şi anul fabricaţiei, ba 
chiar şi alte amănunte incredibile, aşa cum ar fi orientarea 
geografică a locului pe care se găsea via din care se fabricase 
vinul, cât de pur era acesta (în sensul folosirii unei singure 
varietăţi de, să zicem, Muscat Otonel), regimul pluvionar al 
anului respectiv în locul unde se găsea via, etc. 

A scris şi un "Tratat despre vinuri, coniacuri şi tehnica 
degustării acestora", care din păcate, rămânând doar în 
manuscris, este astăzi considerat pierdut. 

Ca licenţiat al Facultăţii de Drept, practică din când în când 
avocatura. Există chiar o anecdotă cu privire la pledoariile sale: 
chemat într-un proces să apere un client, acuzat că a sedus o 

fată, a uimit instanţa cu o demonstraţie... practică. Tatăl fetei, 
ofiţer al Armatei române, a venit în sala de judecată îmbrăcat în 
uniforma sa militară şi cu cele mai impresionante decoraţii 
posibil. Venind rândul pledoariei sale, Păstorel îi cere acestuia 
să-şi scoată sabia din teacă. Cum-necum, îl convinge, îi cere 
teaca sabiei şi, ţinând-o în mână, îl roagă să încerce să bage 
sabia înapoi. Dar cum Păstorel mişca teaca în stânga şi în 
dreapta, după câteva încercări bravul ostaş al armatei române 
renunţă. Concluzia? “Vedeţi, onorată instanţă? Dacă teaca nu 
stă, nici sabia nu intră!”. 

În 1960, scriitorului i-au fost confiscate manuscrisele şi o 
mare parte din bibliotecă, apoi a fost condamnat la 6 ani 
închisoare corecțională, învinuit, printre altele, că, în volumul II 
din „Tămâie şi otravă" (1935) a publicat fabula „Măgarii şi 
libertatea", în care se găsesc versurile: 

„Să nu ne mai pese de păstor şi nici 
De stăpân şi bice: suntem bolşevici!". 

Drept este că nici comuniştii nu i-au putut ierta umorul pe 
care, de bună seamă, nici nu l-au înţeles. A făcut închisoare cu 
celebrul lot Noica-Pillat, începând cu 1961. Graţiat şi eliberat 
după aproape 3 ani, o boală nedreaptă, ironizată amar până în 
pragul sfârşitului, pune capăt vietii sale de prelungit chef şi 
glume, la 14 martie 1964, fiind înmormântat în cavoul familiei 
Delavrancea din cimitirul Bellu. 

Nici în ultimele clipe ale vieţii verva spumoasă nu l-a 
părăsit. Când era internat cu probleme de sănătate, în Dealul 
Filaretului, la un sanatoriu situat pe Şoseaua Viilor (în 
Bucureşti), cu câteva zile înainte de a muri, a scris ultima lui 
epigramă: 

Culmea ironiilor 

Şi râsul copiilor 

să pun punct beţiilor 
Pe Soseaua Viilor! 

Celebritatea lui Păstorel a fost însă adusă şi de 
gastronomie sau de versurile sale satirice. 

Deşi a compus şi alte poezii, a rămas celebru pentru 
epigrame, multe dintre ele intrate în folclor. Calul său favorit de 
bătaie era Nicolae lorga, în calitatea sa de istoric, om politic, 
dar şi de dramaturg . 

In anul 1973 apare postum la Editura Pentru Turism din 
Bucureşti cartea "Gastronomice", ediţie îngrijită de Grigore 
Damirescu şi Valentin Borda, cu o postfață de George Muntean, 
în prezentarea grafică şi artistică a lui Done Stan, sub redacţia 
lui Mihai Stratulat. Aceasta s-a reeditat în 2000 la editura 
Vremea. 


Poezii 


Ca pe-o icoană binefăcătoare 

În mine chipul tău îl ţin închis, 

Şi visurile - floare de cais — 

Îşi cern în juru-i molcoma ninsoare. 


În prag când mi te-arăţi, din lumi de vis 
Mă smulg, să-ţi cad cucernic la picioare; 
ŞI-s fulg atunci ce se topeşte-n soare, 
Sub ochii tăi, de calzi şi dragi ce mi-s. 


Dar când de mine te desprinzi şi pleci 
Cu paşi mărunți pe-ngustele poteci, 
Şi când pe frunze moarte calci cu frică, 


În crepusculul toamnei fumuriu 
Rămân de gânduri gol: un cuib pustiu, 
Lăsat de cea din urmă rândunică. 


veştejit, 


călătoare, 


prelungit. 


veştejit, 
bizare, 


lunare, 


Toamnă 


Sunt ostenit de lene, de somn, de contemplare, 

De viaţă, de iubire, de vis. Sunt ostenit. 
Prin parcul meu de vise imens şi 
Tu ai trecut ca toamna atotveştejitoare. 
De viaţă, de iubire, de vis, sunt ostenit. 
In heleşteul verde, cu apele murdare, 
Vezi  pâlcurile repezi de păsări 


Trecând, ca umbra spaimei, c-un strigăt 


Prin parcul meu de vise imens şi 
Nu mai zăreşti bazine ce înfloresc, 


Ca stânjenei de sticlă, sub scânteieri 


iubit, 
ngălbenit, 


hotare. 


Trezite ca-n poveste de mersul tău vrăjit. 


Tu ai trecut ca toamna atotveştejitoare. 
Şi-n nopţile cu brumă văd chipul tău 


Alunecând - ca luna - de veghe- 


Prin noaptea fără viaţă şi fără de 


Înstelarea-n lac răsfrântă, printre foi de nenufăr, 
A făcut din lac poiană, din luceferi licurici, 

O poiană colbăită de ninsori de chihlimbar, 
Printre care stropi de aur joacă lucitori şi mici. 


Pe când noaptea străvezie în tăcere se-nvestmântă, 
Broaştele opresc o clipă tânguirea lor deşartă; 

Iar pe apele vrăjite trece luna ca o sfântă, 

Ofilind întreg frunzişul cu surâsul ei de moartă. 


Indiscreţii 


Vântule, 

Ce-aduci cu tine 

O mireasmă de sulfină, 

De departe vii, ştiu bine. 
Te-ai oprit la ea-n grădină? 


Printre straturi de pansele, 
De gherghină 

Şi lalele, 

O glicină 

De lumină. 

Ai văzut-o, - nu-i aşa? 

Nu e, vântule, glicină, 

Era ea! 


Ea nu ştie că-o iubesc, 
Că e mică 

Şi mi-e frică 

Să-i vorbesc. 


Vântule, bătrân hoinar, 
Dacă ai aflat odată 

Că nu-i floare, că e fată, 
Nu-i aşa că te-ntorci iar? 


l-aş vorbi, dar - vezi - nu pot! 
Fii tu, vântule, de treabă, 
Pleacă, vânt, la ea în grabă, 
Rogu-te 

Şi spune-i tot, 

Vântule! 


Lied - Din volumul „Caiet“, 1938 


versuri” 


sare. 


Toamna a căzut 
Peste parcul mut. 
Tainicule dor, 

În zadar te-alint! 
Trandafirii mor, 
Visurile mint. 


Toamna trece-acum, 
Invelită-n fum. 
Unde-i, de argint, 
Glasul ei sonor? 
Trandafirii mint, 
Visurile mor. 


Toamna mi te ia, 

Vis stingher, cu ea. 
Lacrimă de dor, 
Strop de mărgărint, 
Trandafirii mor, 
Visurile mint. 


Predoslovie la "Secretele bucătariei în 


Cerca-mă voi în cronica pe care 
M-am învoit s-o scriu săpămânal 
Pe lângă sfatul profesional 

să pun ceva piper şi-un pic de 


Nu este cronicar, ci papagal 
Cel ce repetă cu neruşinare 
Prozaicele reţete culinare 


Asa cum le-a găsit în manual. 


Şi de înfăţişez ca predoslov 
Spre-a obârşi sonetul de istov 
În endecasilab natura moartă. 


Nu-i loc pentru estet să fie trist, 
Căci şi bucătăria e o artă, 
Atunci când bucătarul e artist. 
Tot din "Gastronomice": 
"O propunere firească: 
Cred că la aşa dejun 
Nu se poate să lipsească 
Şi o sticlă de vin bun. 
(Cel ce vrea sa mă asculte 
ia mai multe)." 
Oda sarmalei 


Cum s-ar defini sarmaua? 


Vis inaripat al verzei ce-l avu cât a durat 
somnul lung metamorfozic în butoiul de murat... 


Potpuriu de porc şi vacă, simfonia tocăturii, 
imn de laudă mâncării, înălţat în cerul gurii. 


O cochetă care-şi scaldă trupu-n sos şi în 


smântână 
şi se-nfăşoară în varză ca în valuri de cadână. 
O abilă diplomată ce-a-ncheiat o strânsă ligă 
c-o bărdacă de vin roşu şi-un ceaun de 
mămăligă. 
Oponentă din principiu şi un strasnic 
adversar 


pentru tot ce e dietă sau regim alimentar. 


Un buchet de mirodenii, o frivolă parfumată 
ce te-mbie cu mirosuri de slănină afumată. 


Locatara principală ţine-n spatiu tolerate, 
perle de piper picante, boabe de orez umflate. 


O  prozaică'nnăscută, cum s-o prinzi în 
prozodie 
că de Când e lumea, porcul n-a citit o poezie. 


Un aducător de sete, de bei vinul cu ocaua. 
lată-n câteva cuvinte, cum s-ar defini .. sarmaua !!! 


Bahice Şi alte epigrame 


Pe când era elev în clasa a V-a de liceu, li sa dat la teză de 
către profesorul de limba română, Fântânaru, să scrie despre 
epigramă. Şi cum Fântânaru savurase, de multe ori în viaţa sa, 
vinul de Cotnari, Păstorel a scris numai atât în teză: 

Dacă apa din fântână 
S-ar preface-n vin Cotnar 

Aş lăsa limba română 
Şi m-aş face fântânar. 

Când le-a adus tezele, Fântânaru, ajungând la teza lui 
Păstorel, nu în sens peiorativ, ci admirativ, i-a spus: "Măgarule, 
unu la purtare şi zece pentru epigramă". 

Tot în perioada liceului a scris "Geometrie bahică": 

Hrănit mai mult cu lapte şi iaurt, 

Un grec văzu cu mintea-i înţeleaptă 
Că între două puncte, cel mai scurt 
Din drumuri, cu putinţă, e o dreaptă. 


Dar axiomul devenit banal 

Şi însuşit de vremile-aceste 

A fost atunci precum va fi şi este 
Valabil doar pe-un plan orizontal. 


Şi dacă vrei să tragi învăţătură, 

Un plan orizontal, când te gândeşti, 
Constaţi că nu există în natură 

Ci exclusiv în minţile greceşti. 


Iar când în loc de lapte, bei "Maderă ", 
Această socoteală te conturbă 

Căci tu nu uiţi că ai băut pe-o sferă 
Pe care dreapta lui devine curbă. 


Şi-n cap cu dreapta grecului defunct 
Până ce vreun "nalt areopag 

O va fi pus definitiv la punct 

Porneşti spre domiciliu în zigzag. 


kkk 


Spovedanie 
Cântat-am vinul şi-l băui pre el, 
Şi-aşa, precum din flori slăvitul soare, 
Cules-am toată roua din pahare, 
Voios ca cel din urmă menestrel. 


Am păstorit în viaţă vinuri rare 
(De-aceea îmi şi zice Păstorel) 
Şi de la Grasă pîn’ la Ottonel, 

Le-am prețuit, pe rînd, pe fiecare. 


Constatare 
Sfrijită ca o Sfântă Vineri, 
Mi-a spus o babă: “La români, 
Băbeasca place mult la tineri, 
Pe când feteasca, la... bătrâni!“ 


Primejdii 
Un om grăbit, la laşi, prinzându-l ploaia, 
A zăbovit în crâşmă şapte ani, 
Când cu “fetească” neagră de Cârjoaia, 
Când cu “băbească” de la Uricani! 


kk k 
De te vezi cu vreo vădană 
Cu cearcăne vinete, 
Dă-i să bea întâi crăcană ... 
Şi pe urmă, ţine-te! 
kkk 


Tu uiţi când torni aşa-n neştire 
Cotnar burtosului şpriţar, 
Că numai omului subţire 


Îi place Grasa... de Cotnar! 
kkk 


Nu contrazice voia sorții 
Şi nu sfida stihiile! 
Aşa fu scris: cei morți cu morții. 
lară cei vii cu ... viile! 
kkk 


Fă-mă, Doamne, morcov, ceapă, 
Fă-mă, Doamne, tot ce vrei: 
Praz, dovleac, spanac, ardei ... 

Dar păzeşte-mă de apă! 


Domnului Cezar P(etrescu) 
Beau la apă ne-ncetat 
Şi mă plimb cu ea aşa... 
Bine că nu-s om de stat 
Că mă fotografia! 
P.S. Apa trece, setea ba! 


Întrucât multe din atributele epigramei sunt recunoscute şi 
pentru națiunea română (inteligenţă, înclinaţie spre ironie, umor 
şi poezie, combativitate), devine explicabil succesul epigramei 
la români. Păstorel (Al. O. Teodoreanu) atrage însă atenţia 
asupra caracterului facil (superficial) al multor epigrame 
avertizând “confrații epigramişti”: 

Le amintesc un mic refren 

De care-i rog să ţină seamă: 
De-i epigrama un catren, 

Nu tot catrenu-i epigramă! 


Domnului Raoul A. 
Ce-ar fi, o, Doamne, dacă bunăoară 
Ai vrea de noi să te milostiveşti? 
Făcând să curgă apă caldă-n ţară 
Şi-aicea numai vin de Nicoreşti? 


Crâmpoşia 
Cercând sticluţe vechi şi azi şi ieri. 
Am dat de crâmpoşie-ntr-o sticluţă! 
Ce-i crâmpoşia? E o ţărăncuţă 
Dar care place foarte la boieri! 
Nadă 
E o mare desfătare 
să bei vin în crâşma sa! 
Când şi crâşmăriţa are 
Cum s-ar zice ... “vinu-ncoa!” 


Pacoste 
Tu, care te pricepi la sucul viţii, 
Te-ncrunţi când intri-n crâşma lui Ţugui, 
Te-mbată ochii dulci ai crâşmăriţei, 
Dar te trezeşte acru vinul lui! 


Reverii 
Voi moralişti iluştri, gândindu-v-aţi vreunul 
Că opere eterne, antume şi postume, 
N-ar fi luat fiinţă de n-ar fi fost pe lume: 

Femeia, treponema!, alcoolul şi tutunul?! 


Tranzacţii 
Crâşmăriţei indignate 
Le-a spus Victor!: “De nu vrai 
Nicidecum să mi te dai ... 
Dă-mi măcar ...o jumătate!” 


Lui Victor lamandi 
lamandi băuse bine 
Şi se răstea la damigeană: 
“Degeaba mă sfidezi, cucoană, 
Că tot mai mult încape-n mine!” 


La laşi 
Văd c-aicea, la Simplon 
Se bea vinul cu sifon! 
Numai Vraca? cu Silon! 


Domnului Oswald T(eodoreanu) 
Apa asta e sărată 
Şi de-o bei pe îndelete, 
E periculoasă, tată: 
Face sete! 


La Bolta Rece, George Topârceanu vede o cucoană că-şi aprinde o 
ţigară cu o brichetă mică şi improvizează: 
Ce brichetă minusculă! 
Spune, doamnă, nu se strică 
De-oi aprinde-o rimă-n “ulă” 
Cu bricheta ceea mică? 


Replica lui Păstorel 
Epigrama nu e scula 
Care-ţi poate şterge crima, 
După ce că scrii cu sula 
Vrei să regulezi cu rima? 


De Anul nou 
Maestre dragă, te salut! 
Şi îţi doresc ca vechi expert, 
Ani buni să ai măcar un sfert 


1! TREPONEMĂ, specie de spirochet care reprezintă agentul patogen al sifilisului (Treponema 
pallidum) 

2 Victor Iamandi, om politic liberal dintre cele două războaie mondiale. 

2 Actorul George Vraca. 

Din câte sticle am băut! 


Domnilor cârciumari din ţara mea 


M-a ajuns amarul, 

Apa şi veninul! 

Să vă fie anul 

Cum v-o fi şi vinul ! 


Autograf pe o carte 
les, studentul care-i “praf”. 
Mi-a cerut autograf! 
Eu îi dau un păhărel... 
Salutare! Păstorel. 


Oare nu-ti mai amintesti, 
Vorba din bătrâni lăsată? 
Din beţie te trezesti, 

Din prostie, niciodata. 


Drăgălaşe păhărele 
Dinainte-mi să se pună 
să se toarne vin în ele, 
Poftă bună ! 


Să golim toţi în tăcere 
Iar cuiva vin de nu-i place 
Bea-atunci mai bine bere, 
Bea în pace ! 


Cine-i ametit prea tare 
Pe sub mese să se culce 
Şi în zgomot de pahare, 
Doarmă dulce ! 


să nu fie vorbă lungă 
Doară ştim ce scurtă-i viaţa 
Să bem până să ne-ajungă, 
Dimineaţa. 


Chiar când apă beau cât zece, 
Şi mă piş ca un păgân, 

Totuşi văd că apa trece. 

... Şi că pietrele rămân! 


kkk 


kkk 


kkk 


kkk 


kkk 


kkk 


12 


kkk 


Domnului Tilică I. 
Dac-oi mai sta pe-aici puţin 
Şi de-o fi soarta să mă sape. 
să crezi că uit ce-i aia vin, 
Da-n schimb, mă fac expert în ape! 


kkk 


Eşti nedrept şi necuviincios, 
Când nu socoti că-i sinceră deplin 
Femeia care minte mai puțin 


Decât bărbatul cel mai mincinos! 
wR k 


Pământul s-ar fi dus, hainul 
De-a berbeleacul, vorba ceea, 

De n-ar fi fost pe lume vinul, 
Tutunul, dracul şi femeia! 


Mitologie 
Şi Afrodita, cea in şolduri lată, 
Şi Joe, cu alaiul lui ceresc, 
Nu s-au ivit din bolta înstelată. 
Ci dintr-o amforă cu vin grecesc! 


Ce e femeia? 
Vă fac şi eu o mărturie. 
(De-aude mama, mă despică): 
Femeia-i ca o jucărie. 
De umbli mult la ea... se strică! 
Unei brunete 
Eşti neagră ca cafeaua, 
Dulce ca cacaua 
Şi curvă ca căţeaua! 


Reclamă 
Îmi spunea un beţivan. 
Rezemat contra perete: 
“Fetele din Popa Nan 
E frumoase, dar nu-i fete!” 


Unui curtezan gelos 
Ca un seigneur din Evul Mediu 
Ce încuia, plecând, centura. 
Soţiei i-aplica cenzura, 

Vecinei - starea de asediu! 


Cincinatină 
Ţi-aduci aminte, primăvară? 
Era târziu şi-mi era vară! 
Acuma-i timpurie toamnă ... 
Nu e târziu, dar mi-este doamnă! 


Unei femei bolnave de varici: 
Clientei doctorul i-a spus 
Să steie c-un picior în sus. 
lar dânsa - adevăr zic vouă! 
Aşa le ţine pe-amândouă! 


Lui Victor Eftimiu 
Eftimiu trubadur 
Sperie Parnasul! 
Cum zăreşte câte-un cur 
| se scoală, ... nasul! 


La restaurantul „La Dobrică” 
| se dă (cum se zvoneşte) 
Pământ celui ce-l munceşte! 
De ce oare nu s-ar da 
Via celui ... care-o bea?! 


Catren omagial către Caragiale: 
Cu greu îmi vine să aştern, 
Un adevăr ce nu-l suport, 
Ca tocmai tu să fii cel mort 
Şi Caţavencu cel etern... 

kkk 

Adieu champagne, liqueur, cafe. 
Les medicins m'ont mis a l'eau! 
La foi ne m'as jamais manque, 
Helas! Le foie me fait defaut! 


(Apă-n loc de vin, cafele. 
Medicii mi-au ordonat! 
Eu de ordin n-am dus lipsă. 
N-am avut destul ficat! 

Trad. G. Zarafu) 


kkk 


A monsieur Georges S. 

Buvant cette boisson infame, 

Je me rapelle mon seul refrain: 
Mon foie, je l'ai donne aux vins, 
Mon coeur je l'ai donne aux dames! 


(Bând din vinul acru-al cramei. 
Nu pot da de cap dilemei: 
Inima am dat-o damei. 
Iar ficatul - damigenei! 
Trad. G. Zarafu) 


Câteva săgeți lansate împotriva marelui şi bărbosului nostru 
istoric: 


Fugărise vânătorul, 

La Văleni, un pui de urs, 

Dar i-a fost ucis, la curs, 

De domn” Iorga, oratorul. 

P.S.: Nu cu glonte, c-un discurs. 


Adevăr istoric 
Când Prinţul a plecat din ţară 
Luând a pribegiei cale, 
Fugea - mi-a spus un şef de gară - 
De tragedule matale. 


Pia desideria (Dorinţe evlavioase) la afirmatia lui lorga că îşi 

scrie piesele în tren) 
Mi-a spus un spectator de seamă 
Că publicul întreg regretă, 
Aflând că-n tren ai scris o dramă, 
Că n-ai pornit pe bicicletă. 

Gen nou 
Eschil, Sofocle sunt copii 
Ce-avură faime limitrofe 
Ca autori de tragedii. 
Dar Iorga scrie catastrofe. 


__Reetificare (un ziarist idiot l-a comparat pe d. Iorga cu un stejar) 
In pădure la răcoare 

Mă gândeam pe când s-adorm: 

“lorga-i brad, căci pe picioare 

Are păr cuneiform”. 


Strofe cu pelin de mai (...contra Iorga Neculai) 
De la Tisa pân-la Nistru 

Ce român n-a fost ministru? 
Iorga! 

Şi-ncă din copilărie 

Cine-a vrut mereu să fie? 
Iorga! 


Guvernul Iorga 
Cazul nu-i aşa sinistru. 
Căci părosul demiurg, 
Doar pe scenă-i prim-ministru. 
Că-n Consiliu-i dramaturg! 


Dilemă 
L-a pus destinul lui stupid 
Într-o dilemă de infern: 
Ori partid fără guvern. 
Ori guvern fără partid! 


Răzbunare 
Cand partidele infame 
În politică-l doboară, 
Imediat se simte-n ţară 
O inflaţie de drame! 


Mizerii (Înainte de a fi ministru la Berlin, dl.Taşcă a fost unul 
din cei mai fideli partizani ai lui Nicolae Iorga) 
Fiindcă nu are orgoliu. 
Şi politica-i o gaşcă. 
Domnul lorga are Taşcă. 
Însă n-are portofoliu! 


Corectiv 
Fiindcă i-a venit orgoliu 
Şi-a intrat şi el în gaşcă, 
Iorga are portofoliu. 
Însă nu mai are Taşcă! 


Ghinion 
lorga nu-şi mai află locul 
Vreţi să ştiţi de ce-i aşa ? 
S-a jucat prea mult cu focul 
Şi s-a fript cu ... Tzigara'! 


3 Tzigara-Samurcaş. 

Festivităţi (Cu prilejul împlinirii a 60 de ani, marele nostru istoric a fost 
sărbătorit prin sute de banchete) 
Voturile pot să-l lase 
Fără ca un pic să-i pese. 
Când nu este om de mase. 
Iorga este om de mese! 


Cu toate acestea, epigramistul nu e un răutăcios şi un acru, chiar atunci 
când "râde" de erudiţia uluitoare a lui Nicolae Iorga, precumîurmătorul 
nevinovat catren (citat Şi de Constantin luraşcu-Tataia, catren care trebuie să-l 
fi măgulit pe istoric): 

Fie neamt, chinez, hindus 
Omul din maimuţă vine, 
Numai lorga, Ştim prea bine 
Că se trage din Larousse. 


Lui Emanuel Bucuţa' 
Trebuie să fiu tâmpit sau bleg, 
să cred că eşti un cur întreg; 
De stau să judec olecuţă, 

Nu eşti nici bucă: eşti bucuţă! 


Epitaf (Mitropolitului Miron Cristea, prim ministru n timpul dictaturii 
regelui Carol al II-lea) 
Aici zace-n groapa asta 
Fostu-amant al doamnei Nasta, 
A bisericii ocară 
Şi-a bugetului povară! 
POLITICE (1944-1964) 


Căbpitane, nu fi trist! 
Garda merge înainte 


Prin partidul comunist!” 
(Atribuită lui Păstorel) 


kkk 
Din Banat până la laşi 
Se resimte lipsa sării. 
Fiindcă cei mai mulţi ocnaşi 
Au ajuns la cârma ţării! 
kkk 


Câte stele sunt pe cer 


4 Comunicată de prof. dr. M.P. 

5 După 1945, odată cu venirea comuniştilor la putere, mulți dintre foştii legionari, conduși 
de "căpitanul" Corneliu Zelea Codreanu, s-au înscris în Partidul Comunist. Mulţi din ei au 
ajuns în puşcării odată cu epurările efectuate în anii 50 în cadrul partidului. 

Toate pân' la ziuă pier. 
Numai una, ca o proastă, 
Şade pe uzina noastră... 


Prin 1946, agrarianul Petru Groza făcuse pactul cu 
comuniştii şi fusese uns ca prim-ministru în “primul guvern 
democrat”, eveniment care se sărbătorea pe 6 Martie pe 
vremea comuniştilor. În guvern se găsea şi un ţăran pe nume 
Zăroni, fiindcă în concepţia leninistă şi muncitorii şi ţăranii 
trebuia să conducă ţara. Pe seama lui Zăroni circulau tot felul 
de lucruri, referitoare la igiena ţăranului. 

La un moment dat, despre Zăroni a apărut următoarea 
epigramă: 

Caligula Imperator 

Şi-a făcut calul senator 
Petru Groza, mai sinistru 
Şi-a făcut boul ministru. 

Se spune că Groza, care nu era străin de lumea bună, ar fi 
dat buzna în acea zi în restaurant la Capşa şi ar fi mers aţă la 
Păstorel, aşezat la o masă, cu prietenii: 

- Domnule Teodoreanu, cum îţi permiţi? Nu uita, totuşi, că 
sunt premierul acestei ţări! 

La care Păstorel, nonşalant, i-ar fi răspuns: 

- Domnule prim-ministru, gluma aceasta n-am făcut-o eu. 


Dupa alegerile din 1946 se mai putea vedea pe garduri “Votaţi soarele!” 
Nu credeam s-ajung vreodată 
C-am să pot să fiu în stare 
Că pişându-mă pe garduri, 
Să o fac direct în ... soare! 


“Votaţi soarele” 
Când te văd aşa pe garduri 
Şi cu raze împrejur 
Mai că-mi vine să te-asemuli 
Cu o gaură de cur! 


Diviziei “Tudor Vladimirescu” decimată la Debrețin” 
Din falnic vânător de munte 
Mi te-a făcut Ana pandur! 
Întâi ţi-a-nfipt o stea în frunte 


6 Soarele era sigla comuniştilor în alegeri. Datorită faptului că o mare parte din populaţie 
era analfabetă, siglele de partid erau foarte importante, ele putând fi uşor identificate de 
alegători. 

7 Divizia Tudor Vladimirescu a fost creată în URSS din prizonierii români care au acceptat să 
treacă la ideologia comunistă. Ana Pauker a avut un rol important în acest proces. 

Şi-apoi un debreţin în cur! 


La Pelişor palat transformat de regimul comunist în ”casă” de 
“creaţie” 
Voi, creatori ai artei pure. 
Ce staţi acuma la pădure, 
Să fiţi atenţi când vă plimbaţi 
Să nu călcaţi în ... ce creaţi! 


În vremea asta 
În vremea asta revolută 
Rataţii scriu, în loc să pută! 
lar scriitorii-adevăraţi 
Sunt daţi afară de ... rahaţi! 


Lui Petru Groza care a călătorit în Extremul Orient 
De la laşi la Port-Arthur, 
Petru Groza în carlingă, 
N-a găsit atâta cur 
Cât ar fi dorit să lingă! 


În apărarea lui Zăronit 
No, mă rog, de ce-i sinistru? 
Că eu nu sunt prim-ministru! 
Eu nu sunt decat ecoul ... 

Domnul Groza este boul! 


_Lui Zăroni, cam chel, când şi-a cumpărat pălărie melon 
Il costă o avere pălăria 

Căci după rigidul protocol 

Nu se cădea să vadă România 

Ministru circulând cu curul gol! 


Portret 
Are cap pătrat şi dur. 
Pe muscali îi pupă-n cur! 
Şi în ... pesta mamii lui 
A atins apoteoza. 
Cine credeţi că-i acesta? 


să vi-l spun eu: Petru Groza! 
kkk 


În guvernul Groza, cel de concentrare? 


8 Romulus Zăroni, ministru cvasi-analfabet în guvernul Groza de la 6 martie 1945 (guvern 
impus de Stalin prin Al. Vâşinski), personajul preferat al bancurilor vremii (N.ed.). 
9 După expresia larg uzitată de propaganda comunistă, guvernul Groza era de “largă 

S-au primit trei membri, pentru completare; 
Insă ca să fie cabinet etern, 
Imi bag şi eu membrul ... în acest guvern! 


kkk 
Şi “dramaturgul” Groza scrie, 
Intocmai ca O'Neill eternul, 
O piesă care va să ţie: 
“Din soare s-a-ntrupat guvernul!” 

kkk 


Armistițiul ne-a impus 

Să dăm boii pentru rus! 

Ca să completăm noi doza, 
L-am trimis pe Petru Groza! 


Lui Mihail Sadoveanu 
Mihail pentru popor 
A făcut Mitrea Cocor, 
Dar poporului, vă jur, 
Îi place mitra cu cur! 


Se spune că Sadoveanu era dator lui Păstorel şi, cum 
trecuse ceva timp fără ca Sadoveanu să rezolve problema, 
Păstorel i-a scris: 

De-ar fi să mori (cam ar fi cazul) 
să nu-mi laşi bani, 

Să-mi laşi obrazul 

Să-mi fac din el bocanci. 


sau, în altă variantă Chitanţa - Lui Sadoveanu 
De ţi-ai face testamentul, 

Tu să nu-mi laşi mii de franci! 

Naşule, să-mi laşi obrazul, 

Ca să-mi fac din el bocanci! 


Americanilor 
Dacă şi de astă dată 
Se retrag din Orient, 
Mă fac porumbelul păcii 
Şi mă piş pe Occident! 


Lui Teohari Georgescu"! 
Democrat întârziat, 


concentrare democratică” (N. ed.). 

Ne-ai băgat pe toţi la gratii. 
Dar poporul democrat, 
Te-a băgat în pizda mă-tii! 


kkk 


Când mă duc la şef 

Il găsesc cu chef! 

Când mă duc la chef... 
Îl găsesc pe şef! 


Verva nu i-a lipsit nici în ceea ce priveşte versurile mai ... 
“fără perdea”. Veronica Porumbacu (pe numele adevărat 
Veronica Schwefelberg) a publicat, în 1955, “genialele” versuri în 
“Gazeta Literară”; 

“O, Europă, te simt în mine, 
Te simt adânc în mine!” 
lată ce epigramă îi dedică poetei: 
Mult stimată Veronică. 
Eu credeam c-o ai mai mică! 
Dar mărturisirea-ţi clară 
Din Gazeta Literară, 
Dovedeşte elocvent 
Că în chestia matale, 
De-adâncimi fenomenale, 
Intră-ntregul continent! 
1! Teohari Georgescu a fost un politician comunist român, ministru de interne al României în anii 1945- 
1952. La 18 februarie 1952 a fost arestat pentru „deviere de dreapta” (acuzaţii aduse în 
principal Anei Pauker şi lui Vasile Luca), însă nu a fost condamnat. În schimb nu a mai ocupat 


de atunci nici o funcţie de conducere în partid şi a devenit directorul unei întreprinderi 
poligrafice (1953-1972). 


În 1934, Lucrezzia Karnabatt (1887 - 1960) a tipărit romanul “Sexul de 
peste drum”. Acest titlu imprudent nu are un corespondent riguros în roman. 
Lucrezzia Carnabatt nu descrie acolo un amor de contorsionari, cum ne-am 
aŞtepta, poate. Romanul ei e, în fond, foarte cuminte. Păstorel Teodoreanu i-a 
sancţionat, totuşi, îndrăzneala, în felul următor: 

“Sexul” doamnei Karnabatt 
A crescut mult în valoare: 
El se vinde separat, 
Izolat si ambalat. 
... Fără doamna Karnabatt. 


Tot din aceeaşi categorie fac parte şi “dezamăgirile” sale: 
Când eram la mama fată (vorbă proastă) 
Imi ziceam şi eu, odată, 
lar acuma zi şi tu: 
Ai fi fost la mă-ta fată 

Dar la mine, jur că nu! 


Unui ministru trimis în Spania 
Am trimis la mauri 
Un ministru nou, 
Printre-atâţia tauri 
să fie şi-un bou! 


kkk 


Văzându-l cum dospeşte-n îngâmfare 
Şi cum se umflă-n pene un nimic. 

Ca şi Vasile Conta pot să zic: 

“O, tu, nimic, cât ai ajuns de mare'* 


Lui M. Sadoveanu 
“Venea o moară pe Siret” 
Legănându-se pe-o coastă, 
Şi-n ea un autor şiret 
Macină făină proastă! 


Trecură anii, se duse şi Bucureştiul beţiilor lui Păstorel. Şi 
în viaţa României îşi băgară coada fraţii mai mari de la răsărit. 
Credeţi că epigramistul nostru i-a cruțat? 

Pe drumeagul din cătun 
Venea ieri un rus şi-un tun: 
Tunul - rus 

Şi rusul - tun! 


Statuii ostaşului sovietic 
Soldat rus, soldat rus. 
Te-au ridicat atât de sus. 
C-ai salvat popoarele ?. 
Sau fiindcă-ţi put picioarele! 


Lui I. V. Stalin 

luda Tito şi cu luda Kostov 
Au vrut să-l omoare pe Dimitrov 
Dar tu, genialule şi bunule părinte, 
Ai fost vigilent şi le-ai luat-o-nainte! 


La fisc 
N-am venit că am venit. 
Am venit că n-am venit! 


Lui Marcel Breslaşu 

Un critic aspru şi abraş 

Mi-a spus zâmbind cu ironie 

“De ce să te numeşti Breslaş. 
Dacă nu eşti de meserie?” 


Radioului, unde era invitat să intre prin str. Temişana, adică 
“prin spate” 
De un an şi jumătate 
Mă băgaţi numai “prin spate”. 
Pe când eu, întreaga viaţă, 
V-am băgat numai ... prin faţă! 


Gazetei literare 
Gazeta-i urmărită-n ţară 
Cu interes de mici şi mari. 
Fiindcă gazeta-i literară, 
Şi literaţii, gazetari! 


La restaurantul Uniunii Scriitorilor 
Beau băieţii harnici, 
De cu seară-n zori, 
Unii sunt paharnici, 
Alţii ... turnători! 
Pe bulevardul “Ilie Pintilie” fost “Napoleon Bonaparte” " 
Mai credeai tu, mă lie, 
C-ai s-ajungi aşa departe? 
Tu, Ilie Pintilie, 
Să-l lucrezi pe Bonaparte? 
Mare-ai fost tu, mă lie, 
Mare-a fost şi Bonaparte! 
(Nu aici, în altă parte!) 
Da-n a noastră Românie, 
Mare-ai fost tu, Pintilie! 
Dar de-o fi cumva să fie 
Strada alt nume să poarte, 
Ea să fie, ea să fie 
Ori Napoleon-Pintile 
Ori Ilie Bonaparte! 


Variantă (Comunicată de lon Caraion) 
Măi Ilie Pintilie, 
Spune cum să-ţi zic eu ţie 
Bonaparte Pintilie 


10”? Azi “Iancu de Hunedoara” 

Sau Napoleon Ilie? 


Lui Mihail Sadoveanu, care a spus “Lumina vine de la răsărit” 
Sadoveanu filo-rus 
Stă cu curul la apus, 
Ca s-arate-apusului 
Care-i faţa rusului! 


Replică 
Cu faţa la răsărit 
Şi cu curul dezvelit, 
Nu e greu de presupus 
Ce-o să-ţi intre din apus! 


Dupa ce Mihai Beniuc a scris 
“De pe-un deal răsare luna 
Mare cât o mămăligă” 
Păstorel a replicat: 
lar acum, eroii noştri 
La culcare toţi se duc; 
De pe deal încet răsare 
Mămăliga lui Beniuc! 


A doua zi (după moartea lui Stalin) 
ÎI plâng pe Stalin şi vă jur 
C-am să vă spun secretul: 
Mă tem că vom pupa în cur 
De-acum tot comitetul. 


După Congresul XX" 
La Kremlin s-a dat semnalul 
Şi-am văzut c-aşa stă treaba: 
Ani şi ani pe “genialul” 
L-am pupat în fund degeaba! 


După plecarea ruşilor din România” 
- Măi Gheorghiţă, cum făcuşi 
De-i futuşi în cur pe ruşi? 
- Aşa suntem noi românii: 
Ne-am futut în cur stăpânii! 


Zece membri de partid 


11 La congresul al XX-lea al P.C sovietic, prin dezvăluirea pentru prima dată a crimelor lui 
Stalin, a fost iniţiată demolarea cultului fostului dictator. 

12 Armatele ruseşti de ocupaţie au fost retrase în 1958, datorită unei iscusite lucrări 
diplomatice, atribuite lui Ghe. Gheorghiu-Dej. 

Zece membri de partid 

Visau viaţă nouă, 

Unul a vorbit în vis. 

... Şi-au rămas doar nouă! 


Nouă membri de partid 

De marxism s-au copt! 

Unul s-a răscopt din ei. 

„„„ Şi-au rămas doar opt! 


Opt membri de partid 

Au trecut la fapte ... 

Unul a trecut la Tito! 

„„„ Şi-au rămas doar şapte! 


Şapte membri de partid 
Fac afaceri grase. 

Unul a intrat la zdup 

..„. Şi-au rămas doar şase! 


Şase membri de partid 
Au strigat lozinci. 

Unul a strigat greşit 

„.. Şi-au rămas doar cinci! 


Cinci membri de partid 

Cand au fost la teatru. 

Unul n-a aplaudat 

„„„ Şi-au rămas doar patru! 


Patru membri de partid 

Şi cam toţi ovrei, 

Unul a plecat în Eretz 

.. Şi-au rămas doar trei! 


Trei membri de partid 
Vorbeau de război! 

Unul a vorbit cam mult, 

... Şi-au rămas doar doi! 
Doi membri de partid 
Mândri ca păunul. 

Unul a înnebunit, 

„.„ Şi-a rămas doar unul! 


Un membru de partid, 
Cel mai lămurit, 

A plecat cu Onete-ul 
Şi n-a mai venit! 


Zero membri de partid, 
Luptă pentru pace. 
Că partidul nostru drag 
Ştie el ce face! 


Testamentul lui Păstorel - 1941 
“lubiţi prieteni, după moartea mea, 
să-mi construiți o lespede frumoasă, 
Rotundă sau pătrată ca o masă. 
să zac o veşnicie “mort” sub ea!” 


PĂSTOREL în amintirile epigramiştilor 


George Topârceanu - 1924 
N-are rost să o mai scald, 
Nici să mint nu-i manieră: 
Eu prefer muza la cald, 
Păstorel, la ... frapieră! 


Gastronomică - 1924 
În literatură, 
Când vorbim de burtă, 
Eu sunt prăjitură; 
Păstorel e ... turtă! 


Fenomen - Valentin Bude - 1927 
Toţi - bărbaţi, femei şi fete 
Toată lumea e la fel! 

Toţi încep să se îmbete 
Când miroase-a ... Păstorel! 


Lui Păstorel pentru “Cronica gastronomului”, Mircea Pavelescu - 1934 
O cronică de-a ta mirare! 
Se valorifică-ndoit 
Deschide pofta de mancare 
Şi strică pofta de citit! 


Epitaful lui Păstorel, Lucian Pavelescu - 1940 
Aici zace Păstorel, 
Pentru veci nemângâiat, 
Fiindcă-i prima dată mort 
Mort, fără să fie beat! 

Lui Păstorel, Sergiu Dan - 1935 
Naiv, umblam prin librării. 

Pe Bercu Leibovici să-l iau. 

Dar un librar mi-a spus pe şleau: 
“Se vinde doar la berării!” 


Domnului Păstorel Teodoreanu, Vasile Dorneanu - 1938 
Fiind creştin şi bun latin, 

Eu cred în tot ce scrie el! 

Căci adevărul e în vin. 

Şi vinul şade-n ... Păstorel! 


Condiţie, Dem. Ben. Cârâcis - 1939 
Când dori-vei vinul rece, 
lar când treci să ţi se plece 
Cârciumarii de-orice fel, 
Plimbă-te cu Păstorel! 


Florin lordăchescu - 1939 
“Românul e născut poet ?” 
Mă-ntreabă Păstorel discret. 
“Ce nerozie, măi băiete! 
Românul e născut ...burete!“ 


15 Demetriad Benedict Cârâc - pilot de război, provenit din trupele de uscat, care avea să cadă eroic, 
în 1943, în timpul unei operaţiuni de bombardament, la sovietici. A fost un poet înnăscut (vol. "La 
poarta sufletului meu"), a scris piese de teatru ( Varvara-Mister Religios între acte), epigramist ( vol. 
Epigrame) Şi compozitor. Pe lânga toate acestea Dem Ben Cârâc a fost campion naţional la călărie 
obstacole-1936, cu cei doi cai ai săi Saghia a-7-a şi Ali 11. 

Ion I. Mioc - 1939 
Pe Dunăre de-ar curge vin, 
Pe Păstorel întreaga ţară 
L-ar răsplăti cu lungi ovaţii, 
C-atunci Danubiul, primăvara, 
N-ar mai produce inundaţii! 


Epitaf, Pompiliu Barbu - 1939 
Păstorel aicea zace! 
Nu-i nici beat şi nici nu-i treaz, 
Că nu-i treaz nu-i un necaz, 
Dimpotrivă, tare-i place! 


Ion Calboreanu (Dunărea se varsă în mare prin trei guri) 
Pe Dunăre de-ar curge vin! 
O, ar fi fenomenal! 
Mai mult ca-n literatură, 

Păstorel, pe Litoral, 
Ar umbla din gură-n gură! 


Lui Păstorel, Ion Calboreanu - 1950 
A băut cum i-e legenda 
Şi-a plătit precum se ştie! 
Cârciumarii au să-i facă 
Monument din .... datorie! 


Epitaful lui Păstorel, N. Georgescu Cocoş - 1941 
Mormântul trist de sub terasă, 
Turnat în marmoră şi ghips, 
Ascunde un boem de rasă 
Şi-o sete de ... apocalips! 


La citirea versurilor lui Cocoş, Păstorel a replicat 
Atâta l-a cuprins amarul 
C-a zis, uitându-se urât: 
“Acuma s-a umplut paharul!”. 
(ŞI-I dete repede pe gât!) 


Epitaf lui Păstorel, Alexandru Predescu 
“M-a nenorocit groparul 
Cu nemernica lui sapă! 
A săpat adânc, măgarul 
Până când a dat de apă!“ 


Lui Păstorel Teodoreanu, Sandu Rusu 
Aş vrea să fiu eu cunoscut 
De marii critici literari, 
Precum matale eşti ştiut 
Şi-apreciat de cârciumari ! 


Epitaf, Aurel Sterescu Orei - 1939 
Aci-şi dete Păstorel 
Un obştesc şi demn sfârşit. 
Nu aprindeţi vreun chibrit, 
Că ia foc spirtul din el! 


Gabriel Teodorescu 
Pe Dunăre de-ar curge vin, 
Atunci şiretul Păstorel 
Ar face-un şanţ, fără să ştim 
Şi-ar trage Dunărea la el! 


Lui Păstorel Teodoreanu ofiţer de artilerie, Octav Dessila - 

1940 

Când făceai parte din rezervă, 
Aveai şi duh, aveai şi vervă, 
Dar de când te-au mobilizat, 
Paradoxal, pari dezarmat! 


Epitaf, Aurelian Păunescu - 1940 
Aici zace Păstorel, 
Suflet bun şi spirit fin, 
Când mai treceţi pe la el, 
Nu-l treziţi, că cere vin! 


Păstorel la doctor, Joseph de Saxa - 1940 
“Contra beţiei, dacă vrei, 
Am prafuri, dar în ce le iei?” 
Şi-atuncea, Păstorel, senin: 
“Profesore, le iau în vin!” 


Lui Păstorel, Mihail Codreanu - 1941 
Cand a pornit lugubrul zvon 
Că murit-ai la Carlton, 
Mi-am zis atunci: “Cu-adevărat 
O fi el mort, da'-i mort de beat!” 


Păstorel Teodoreanu e ofiţer de artilerie, George Lesnea - 
1941 
Ieri, majurul Ieremia 
L-a-ntrebat de dimineață 
- Ce să fac cu bateria? 
- Pune-o repede la gheață! 


Păstorel artilerist, ajuns la Roman, Virgiliu Slăvescu - 1941 
Concentrarea cum să-nceapă? 
Nu mă dumiresc deloc ! 
M-aţi chemat la guri de foc, 
Şi-am ajuns la guri de apă! 


Dorinţă, I. St. Bogza - 1942 
Câte oi pe Bărăgan 
De-ar fi buţi cu Ottonel, 
Face-m-aş şi eu cioban, 
Ori mai bine ... Păstorel! 


Epitaf lui Păstorel, Alexandru Corvin - 1942 
Sub lespede îşi doarme somnul 
Fără sfârşit şi fără vise, 

Poctul adormit în Domnul, 
Tocmai atunci când se trezise! 


Mihu Dragomir - 1942 
Teodoreanu (zis Al. O.) 
Semnează-n cronici Păstorel! 
Defect: preferă vin Bordeaux. 
Virtuţi: e frate cu lonel! 


Păstorel, 1942 
A renăscut voroava noastră veche 
Şi hronicul l-aduse la izvod, 
Reeditând în cronici pe Ureche 
Şi-n faptă pe Dabija Voievod! 


La moartea lui Păstorel, Ion Pena - 1942 


A plecat şi Păstorel 
Azi pe căile pierzării. 
Plâng teribil după el 
Toate cepurile ţării! 


Pă şi pă, Ion Manu - 1943 
Dacă zăreşti paharul plin, 
Zici: “Uite colo pă Storin!” 
Dar când e gol un păhărel, 
Zici: “Uite colo Păstorel!” 


Păstorel, Petre Bellu - 1956 
După nume, Păstorel, 
Zici că e nimic de el! 
Dar după căutătură, 
Drept să spun, e o figură! 


Lui Păstorel, N. Crevedia - 1956 
Când nu e în bune stări, 
Calcă pe două cărări! 
lar când zdravăn se socoate, 
Merge strâmb pe două roate! 


Lui Al. O. Teodoreanu - 1956 
Când e treaz şi vreau să-l irit, 
Păstorel are mult spirit! 
Păstorel însă la birt, 

N-are spirit, are spirt! 


G. BicŞanu - 1957 

Cotnar, Fetească, Panciu, Ottonel 

E cronica muiată-n vin de un poet, 
Destul să o semneze Păstorel 

Şi proza din “Tribuna”-i un buchet! 


Mircea Ionescu Quintus - 1971 
Să-nchinăm paharul 
Pentru Păstorel! 

N-a fost nici Cotnarul 
Mai spumos ca el! 


Echinocţiu de toamnă, 1973 
Pe sub deal, pe lângă crame, 
Cu duhniri de tulburel, 

Turme trec de epigrame 
Şi un singur Păstorel! 


Păstorel oenolog, Pavel Bellu - 1981 
Pentru noi e foarte clar: 
Vinu-i limpede-n pahar. 
Numai - spune Păstorel; 
Spiritul mi-e .... tulburel! 


Infatuare, Gheorghe Suciu - 1994 
Susţin că sunt ca Păstorel 
Epigramist cu mult mai breaz. 

In comparaţie cu el 
Mi-s şi câte-o dată treaz! 


Spiritul lui PĂSTOREL mereu printre noi 


Anonim - 1980 
N-are cur şi n-are coaie 
Ceauşescu Nicolae 
Cât să lingă într-un an 
Păunescu Adrian! 


Anonim - 1985 
Cine-i mare, dă din mână şi-are 4 la română? 
Cine-i la academie şi-are 4 la chimie? 
Cine-n ţară este tare şi-are 4 la purtare? 
Toate trei de le ghiceşti, 20 de ani primeşti. 


Variantă - Anonim 2008 


Cine-i mare, dă din mână şi-are 4 la română? 
Cui nu i-a placut la şcoală şi-are 4 la morală? 
Cine-n ţară este tare şi-are 4 la purtare? 
Cine, BĂ, SE SCUipă des cu premierul ales? 
Toate patru de ghiceşti, 20 de ani primeşti. 


Anonim - 1998 

Câteodată în Covasna 
Unguroaicele-o iau rasna 

Când susţin: “Kedves-ul meu 
Noi suntem UDeMeReu!” 


Autorităţilor din Basarabia, care au anulat imnul 
„Deşteaptă-te române”, 
Gh. Grama (Ungheni) 
Supăraţi pe imnul care 
Tot chema la deşteptare, 
Cei poftiţi să ne deştepte 
Au decis să mai aştepte. 


PSM la al două-lea congres, loan Feneşan - 
Înarmaţi îs până-n dinţi 
Cu cinci vicepreşedinţi, 
Însă dintele de minte 
E Verdet ... ca preşedinte! 


Lui Mircea Ionescu Quintus, Vasile Matei 
Zvârle-ţi quinta spartă-n stradă. 
Nu juca cu Radu, bre! 
C-are full de KaGheBe. 
Cu doi securişti în coadă! 


Fostului premier Petre Roman, George Petrone 
Ca premier, acest bărbat, 
Distins, pedant şi “om de bine” 
A fost un mare diplomat: 
Minţea în şase limbi străine! 


Revolta, loan Pop 

lar sunt supărat pe soartă 

Şi istoria-mi detest: 

Munţii noştri aur poartă, 

Când spre est şi când spre vest!. 


Metamorfoza guvernului moldav, Efim Tarlapan 
Cu numele franco-latin 

S-a dus guvernul la Kremlin 
La Moscova s-a dus guvern 
La Chişinău sosi gubern! 


Încă o dată despre Unire 
- Doamne, -ntreabă democraţii 
Când ne vom uni cu fraţii? 
Şi-a răspuns Domnu' - Cerescu' 
“Pe la Sfântu' ... Iliescu!“ 
George Zarafu 
Pe soldatu-acela rus 
Ridicat atât de sus, 
L-am mutat şi-a doua oară 
Insă ... nu l-am scos din ţară! 

